
Извештај о раду инспекције за заштиту животне средине Општинске управе општине Алибунар сачињен је на основу члана 44. Закона о инспекцијском надзору ("Сл. гласник РС", број. 36/2015, 44/2018 - др. закон и 95/2018). Извештај о раду садржи све потребне прописане информације и податке са објашњењима сходно наведеном члану.

Инспекција за заштиту животне средине Општинске управе општине Алибунар поступала је и спроводила активности у складу са донетим Планом рада за 2025. годину, на који је позитивно мишљење дало Министарство заштите животне средине, Сектор за надзор и предострожност у животној средини.
1. БРОЈ СПРЕЧЕНИХ ИЛИ БИТНО УМАЊЕНИХ ВЕРОВАТНИХ НАСТАНАКА ШТЕТНИХ ПОСЛЕДИЦА ПО ЗАКОНОМ ЗАШТИЋЕНИХ ДОБРА, ПРАВА И ИНТЕРЕСЕ (превентивно деловање инспекције)
Инспектор за заштиту животне средин је у току 2025.године поступао по Плану инспекцијског надзора, као и по пријавама или захтевима, редовно и благовремено. Надзирани субјекти су обавештавани у вези примене закона и подзаконских аката из области заштите животне средине.
У циљу спречавања настанка незаконитости и штетних последица по животну средину утврђених током инспекцијских надзора, ова инспекција је изрекла превентивне мере по законом заштићена добра, права и интересе:

- упозоравање надзираног субјекта о његовим обавезама из закона и других прописа, као и о прописаним радњама и мерама управљеним према надзираном субјекту и санкцијама за поступања супротна тим обавезама – 1 записник и 1 решење.  

2. ПРЕВЕНТИВНО ДЕЛОВАЊЕ
Све превентивне активности вршене су у циљу подстицања и подржавања законитости и безбедности у пословању и поступању надзираних субјеката.
Превентивно деловање ове инспекције остварило се кроз следеће предузете активности:

- објављивањем планова инспекцијског надзора и контролних листа и извештаја рада ове инспекције за претходну годину на сајту општине Алибунар – инспекцијски надзор https://alibunar.org.rs/inspekcija-zastitaziv/; 

- давање података по захтеву за приступ информацијама од јавног значаја са приложеним актима из претходних годинa – 5. 
- сарадња са невладиним организацијама и другим институцијама и органима се огледала у континуираној непосредној комуникацији и давању одговора у законски прописаним роковима. 
- давање информација локалним инстанцама (Председница Општине, Начелница Општинске управе) и по захтеву грађана о поступању надзираног субјекта – 10;
- давање података вишим инстанцама (Министарство, Покрајински секретаријат, Агенција) – 6;
- подаци о условима заштите животне средине и начину управљања отпадом на територији Општине (израђивачи планова за потребе Општине и др.) – 1. 
У току 2025.године нису вршене посебне стручне и саветодавне посете надзираним субјектима али је по усменом, односно телефонском обраћању надзираних субјеката, као и обраћању појединих надзираних субјеката у службеним просторијама ове инспекције, даване су информације усмерене ка подстицању и подржавању законитости и безбедности пословања и поступања приликом отпочињања обављања делатности, као и усмеравање на надлежности поступања других инспекција овог Одељења (комунална или грађевинска) и других инспекција (ветеринарска, пољопривредна).
У току вршења појединих инспекцијских надзора, по тражењу надзираног субјекта даване су потребне стручне и саветодавне информације законитог и безбедног поступања и пословања из других области надзора.  
Превентивни инспекцијски надзори код надзираних субјеката нису посебно вршени.  
Ова инспекција је у поступку вршења инспекцијских надзора, редовно, благовремено и детаљно информисала надзиране субјекте у вези са применом одредби закона из области заштите животне средине и подзаконских аката и у случају ненадлежности упућивала надзиране субјекте на надлежне органе. 
У току 2025.године нису подношени захтеви за достављање извештаја о самопровери испуњености захтева из контролне листе и самопроцени ризика по иницијативи надзираних субјеката. У току 2025.године ова инспекција није достављала контролну листу надзираним субјектима у циљу самопровере и процене ризика уз достављање одговарајуће документације (налази о извршеним мерењима и друго) сходно члану 14. став 5. Закона о инспекцијском надзору.   

3. НИВО УСКЛАЂЕНОСТИ ПОСЛОВАЊА И ПОСТУПАЊА НАДЗИРАНИХ СУБЈЕКАТА СА ЗАКОНОМ И ДРУГИМ ПРОПИСИМА, КОЈИ СЕ МЕРИ ПОМОЋУ КОНТРОЛНИХ ЛИСТИ
Редовни и ванредни инспекцијски надзори у току 2025.године вршени су  у складу са издатим налозима за инспекцијски надзор. 
О редовним инспекцијским надзорима, надзирани субјекти су обавештени на прописани начин и у прописаним роковима сагласно одредбама Закона о инспекцијском надзору. 
Сами инспекцијски надзори вршени су према контролним листама за одређене области надзора, које су преузете са сајта Министарства за заштиту животне средине www.ekologija.gov.rs. У самом обавештењу о предстојећем инспекцијском надзору стављани су и линкови контролних листи како би се надзирани субјекти информисали о свим питањима - обавезама из области надзора. На основу примене контролних листи у поступцима редовних инспекцијских надзора, надзирани субјекти су сврставани у одређене категорије у складу са резултатима добијеним у контролним листама.

У складу са Планом инспекцијског надзора за 2025.годину, даје се преглед вршења инспекцијског надзора по областима заштите животне средине: 
· Област заштите животне средине – На основу Закона о заштити животне средине, извршено је укупно 2 утврђујућих и потврђујућих инспекцијских надзора – 1 физичко лице (корисници ИПАРД средстава) и 1 правно лице након чијег испуњења надзирани субјекат стиче право за почетак рада или обављања делатности, вршења активности или остваривање одређеног права, у складу са посебним законом.
· Област ИППЦ – У погледу примене Закона о интегрисаном спречавању и контроли загађивања животне средине није извршен ни један инспекцијски надзор. Обвезницима прибављања ИППЦ дозволе је у претходним редовним инспекцијским надзорима наложено прибављање дозвола а од којих сва 3 надзирана субјекта су поднела захтеве са делимично потпуном или непотпуном документацијом. Сви предмети су у поступку.
· Област заштите ваздуха – Сходно Закону о заштити ваздуха и подзаконских аката која регулишу ову област, извршена су 2 редовна инспекцијска надзора од којих је 1 мешовити инспекцијски надзор.
· Област управљања отпадом – Сходно Закону о управљању отпадом, извршено је 6 редовних инспекцијских надзора.
· Област заштите од буке – Сходно Закону о заштити од буке у животној средини није извршен ни један инспекцијски надзор, али је извршен 1 саветодавни инспекцијски надзор у делатности угоститељства са комуналном инспекцијом.
· Област заштите природе – Сходно Закону о заштити природе и подзаконских аката која регулишу ову област, извршен је 1 редовни инспекцијски надзор.
· Област студије процене утицаја на животну средину - Сходно Закону о процени утицаја на животну средину и подзаконских аката која регулишу ову област извршен је уједно и у предмету по инспекцијском надзору утврђивања испуњености услова заштите животне средине.
· Област нејонизујућег зрачења – Сходно Закону о заштити од нејонизујућег зрачења, није извршен ни 1 инспекцијски надзор.    

Надзираним субјектима су се током редовних и ванредних инспекцијских надзора пружале информације и за оне области које нису биле обухваћене налогом за инспекцијски надзор, што је у знатној мери допринело усклађености пословања и поступања надзираних субјеката.

4. Број откривених и отклоњених или битно умањених насталих штетних последица по законом заштићена добра, права и интересе (корективно деловање инспекције)
Инспектор је извршио инспекцијске надзоре у различитим областима животне средине током којих су откривене и кроз налагање мера отклањао или битно умањио настале штетне последице по животну средину.

Квантитативни приказ изречених корективних мера:

- укупан број изречених корективних мера: записнички 9, решењем 1
- укупан број посебних мера наредбе, забране или заплене: 0
- укупан број мера усмерених ка заштити права трећих лица: 0
- укупан број изречених мера које су измењене на основу датих примедби на записник од стране надзираног субјекта: 0 (није било примедби).
5. БРОЈ УТВРЂЕНИХ НЕРЕГИСТРОВАНИХ СУБЈЕКАТА И МЕРЕ СПРОВЕДЕНЕ ПРЕМА ЊИМА

Током 2025. године, инспектор за заштиту животне средине није утврдио пословање нерегистрованих субјеката, тако да није имало потребе за предузимањем потребних радњи сходно члану 33. Закона о инспекцијском надзору.
Квантитативни приказ броја поступања према нерегистрованим субјектима:

- откривени нерегистровани субјекти: 0

- изречене мере за упис у основни регистар: 0

- изречене мере за упис у посебан регистар: 0

- изречене забране обављања делатности: 0

- одузимање предмета: 0

- поднети захтеви за покретање прекршајног поступка: 0.

6. ПРЕДУЗЕТЕ МЕРЕ РАДИ УЈЕДНАЧАВАЊА ПРАКСЕ ИНСПЕКЦИЈСКОГ НАДЗОРА И ЊИХОВО ДЕЈСТВО

У циљу уједначавања рада инспектора за заштиту животне средине, а у складу са Законом о инспекцијском надзору, у инспекцијским надзорима, коришћене су контролне листе надлежног министарства чији су линкови из појединих области надзора назначени у Списку контролних листа а који се налази на сајту општине Алибунар - инспекцијски надзор, а које су доступне свим предузетницима и правним лицима, у циљу вршења инспекцијског надзора и самопроцене ризика.
Инспекција заштите животне средине је у обављању послова из свог делокруга усклађивала своје активности, размењивала податке, предлагала и вршила  заједничке мере и активности од значаја за обављање послова инспекцијског надзора сарађујући са другим инспекцијама ЈЛС, поготову са грађевинском и комуналном инспекцијом а у циљу обухватнијег и делотворнијег инспекцијског надзора. 
Сарадња са покрајинском и републичком инспекцијом огледала се у тражењу мишљења и саветодавне подршке.

.

7. ОСТВАРЕЊЕ ПЛАНА И ВАЉАНОСТИ ПЛАНИРАЊА ИНСПЕКЦИЈСКОГ НАДЗОРА

У складу са чланом 10. Закона о инспекцијском надзору, сачињен је Годишњи план инспекцијског надзора за 2025. годину, који је одобрен од стране Министарства за заштиту животне средине.
Редовни инспекцијски надзори вршили су се према контролним листама надлежног Министарства а чији се списак контролних листи са линковима налазе на сајту општине Алибунар - инспекцијски надзор. 
У складу са наведеним плановима инспекцијског надзора, инспектор je поред редовних, обављаo и ванредне односно мешовите инспекцијске надзоре.

Преглед извршених инспекцијских надзора:

Број укупних инспекцијских надзора у 2025. години: 11
Број редовних инспекцијских надзора: 7
Број ванредних инспекцијских надзора: 4 
Број мешовитих инспекцијских надзора: 1
Број контролних инспекцијских надзора: 6
Број записника: 11
Број решења: 1

Број контролних записника: 6
Броју обавештења о поступању / изјашњења: 6+1

Број сагласности: 1

Број дописа са подацима зжс: 7

Разлог неиспуњења плана рада за 2025.годину су обавезе инспектора заштите животне средине и обављање инспекцијског надзора по Закону о планирању и изградњи, Закона о комуналним делатностима и Закона о становању. Поред тога, ова инспекција је обављала и изворне послове Општине (буџетско планирање средстава и извештавање коришћених средстава, припрема података за конкурсну документацију ЈН, спровођење активности по ЈН, припрема појединих аката за усвајање, припремање података за израду појединих планова општине, извештавања поједним институцијама и друго) а једним делом и  утврђеног ниског ризика из претходних инспекцијских надзора.

У табеларном прегледу извештаја за 2025. годину који је саставни део овог извештаја, налази се број инспекцијских надзора по областима надзора.
Током вршења инспекцијских надзора ова инспекција није имала потребе за допунским налозима како по основу утврђених чињеница током редовног надзора тако ни по основу примедби на записник од стране надзираног субјекта.
8. НИВО КООРДИНАЦИЈЕ ИНСПЕКЦИЈСКОГ НАДЗОРА СА ИНСПЕКЦИЈСКИМ НАДЗОРОМ КОГА ВРШЕ ДРУГЕ ИНСПЕКЦИЈЕ
Ниво координације инспекцијског надзора са инспекцијским надзором кога врше друге инспекције је на задовољавајућом нивоу са тенденцијом даљег повећања и јачања сарадње.
По захтеву – обраћању у службеним просторијама инспекције овог Одељења у сарадњи са грађевинском инспекцијом даване су информације усмерене ка подстицању и подржавању законитости и безбедности пословања и поступања приликом отпочињања обављања делатности по изградњи објеката.

Координација инспекцијског надзора је у великом броју вршена са комуналном инспекцијом из области управљања отпадом и контроле рада угоститељских објеката. 

У току 2025.године, инспекција за заштиту животне средине општине Алибунар није имала потребу вршења координације и контроле послова инспекцијског надзора из делокруга надлежности инспекције за заштиту животне средине других јединица локалне самоуправе.
За потребе републичке инспекције извршен је 1 ванредни инспекцијски надзор по прослеђивању захтева за проверу испуњености и потврђивања испуњености услова заштите животне средине ИПАРД корисника.

9. МАТЕРИЈАЛНИ, ТЕХНИЧКИ И КАДРОВСКИ РЕСУРСИ КОЈЕ ЈЕ ИНСПЕКЦИЈА КОРИСТИЛА У ВРШЕЊУ ИНСПЕКЦИЈСКОГ НАДЗОРА И МЕРАМА ПРЕДУЗЕТИМ У ЦИЉУ ДЕЛОТВОРНЕ УПОТРЕБЕ РЕСУРСА ИНСПЕКЦИЈЕ И РЕЗУЛТАТИМА ПРЕДУЗЕТИХ МЕРА

У Одељењу за инспекцијске послове, грађевинарство, урбанизам и имовинско-правне послове Општинске управе Алибунар инспекцијски надзор у области заштите животне средине обавља један извршилац а који обавља и инспекцијске надзоре из области закона о планирању и изградњи и закона о комуналним делатностима.  
За потребе рада инспектора за заштиту животне средине обезбеђена су основна средства за рад: рачунар и штампач са скенером, возило, интернет, мобилни телефон и фотоапарат.
Инспектор за заштиту животне средине користи једно возило марке Škoda fabia, a које је заједничко за све раднике Општинске управе. 

Средства за рад (тонер, папир и слично), расположиви су у неопходним количинама за адекватан рад инспектора. 
10. ПРИДРЖАВАЊЕ РОКОВА ПРОПИСАНИХ ЗА ПОСТУПАЊЕ ИНСПЕКЦИЈЕ 

Инспектор за заштиту животне средине општине Алибунар, у 2025. години, у свему се придржавао рокова прописаних Законом о инспекцијском надзору и Законом о општем управном поступку почев од издавања обавештења о предстојећем инспекцијском надзору, издавања записника о инспекцијском надзору, решења и друго.
По извршеном инспекцијском надзору по представкама и утврђивања не покретања поступка по службеној дужности, инспектор је у законски одређеном року (до 30 дана од дана пријема представке) обавестио подносиоца представке о утврђеном. У току 2025.године послато 6 обавештења по захтеву подносиоца представке о исходу ванредног инспекцијског надзора.   
11. ЗАКОНИТОСТ УПРАВНИХ АКАТА ДОНЕТИХ У ИНСПЕКЦИЈСКОМ НАДЗОРУ

На решења инспекције за заштиту животне средине, у 2024. години, није уложена ни једна жалба.
Квантитативни приказ броја законитости управних аката:
- изјављене жалбе по којима је првостепени орган решио: 0

- одбачене жалбе: 0

- неосноване жалбе: 0

- изјављене жалбе које су прослеђене другостепеном органу и њихов исход: 0

- одбачене жалбе као неосноване или неблаговремене. 0

- поништена решења првостепених органа: 0

- обустављени поступци, одустанак странке од жалбе: 0 

- покренути управни спорови и њихов исход: 0

12. ПОСТУПАЊЕ У РЕШАВАЊУ ПРИТУЖБИ НА РАД ИНСПЕКЦИЈЕ

На рад инспектора за заштиту животне средине у 2025. години је била 1 притужба.

Квантитативан приказ броја поступања у решавању притужби на рад инспекције:

- поднете притужбе на рад инспекције (исходи поступања: одбачена као неоснована): 1
- поднет захтев за изузеће инспектора (исход тог захтева): 0

- непоштовање рокова, неодговарање на представке: 0

Даје се констација да је у току 2025.године био велики број учесталих подношења превеликог броја представки за вршење инспекцијских надзора од једног истог подносиоца при чему је на основу претходних инспекцијских надзора утврђено да је процењен незнатан ризик, а после да је посреди злоупотреба права, посебно у више случајева када је постојала веза увек једног истог подносиоца захтева за информације од јавног значаја а потом истог иницијатора инспекцијских надзора по истој ствари, а без доказивања страначке легитимисаности према предмету поступка, односно правном интересу у конкретном случају. 

Притужба се односила у gore наведеном случају због не вршења таквих инспекцијских надзора. 
13. ОБУКЕ И ДРУГИ ВИДОВИ СТРУЧНОГ УСАВРШАВАЊА ИНСПЕКТОРА

Током 2025. године, инспектор за заштиту животне средине је учествовао у обукама и стручним усавршавањима и то обуке по законима о процени утицаја на животну средину и интегрисаном спречавању и контроли загађења животне средине.
14. ИНИЦИЈАТИВЕ ЗА ИЗМЕНЕ И ДОПУНЕ ЗАКОНА И ДРУГИХ ПРОПИСА

Тренутно нема иницијативе за измене и допуне закона и других прописа.
15. МЕРЕ И ПРОВЕРЕ ПРЕДУЗЕТЕ У ЦИЉУ ПОТПУНОСТИ И АЖУРНОСТИ ПОДАТАКА У ИНФОРМАЦИОНОМ СИСТЕМУ

Инспектор у свом раду примењује одредбе Закона о општем управном поступку и прибавља податке од имаоца јавних овлашћења о којима се води службена евиденција 

Инспекција за заштиту животне средине не располаже информационим системом.
Евиденција предмета инспектора за заштиту животне средине се води уносом у електронску писарницу.
Интерну евиденцију електронски води и ова инспекција за сваког надзираног субјекта посебно. 
16. ИСХОДИ ПОСТУПАЊА ПРАВОСУДНИХ ОРГАНА

Током 2025. године, инспектор за заштиту животне средине није подносио пријаве правосудним органима.
Квантитативан приказ броја поднетих захтева правосудним органима:

- захтев за покретање прекршајног поступка (исход: у току, позив за сведочење, изречена казна, апсолутна застарелост): 0

- пријава за привредни преступ (исход): 0

- кривична пријава (исход): 0 

17. ЗБИРНИ ПОДАЦИ О РАДУ
Табеларни преглед: 
	ИЗВЕШТАЈ ЗА 2025. ГОДИНУ, 

сагласно чл. 44. Закона о инспекцијском надзору („Сл. гл. РС“ бр. 36/15, 44/2018 - др. закон и 95/2018 )
	НАЗИВ ИНСПЕКЦИЈЕ ЗЖС ЈЛС:  ОПШТИНА АЛИБУНАР

	
	ОБЛАСТ ИНСПЕКЦИЈСКОГ НАДЗОРА

	
	ЗЖС
	СТУДИЈА О ПРОЦЕНИ УТИЦАЈА
	IPPC
	ОТПАД
	ВАЗДУХ
	БУКА
	НЕЈОН. ЗРАЧЕЊА
	ПРИРОДА
	∑

	
	ИНСПЕКЦИЈСКИ  НАДЗОРИ  НАД  РЕГИСТРОВАНИМ  СУБЈЕКТИМА

	Број инспекцијских надзора планираних Годишњим планом
	0
	1 
	0
	5
	2 
	1
	0
	2
	11

	Број извршених редовних инспекцијских надзора
	0
	 0

	0
	5
	1

	0
	0
	1
	7

	Број ванредних инспекцијских надзора
	по представци, или ако је процењен висок или критичан ризик
	0
	
	0
	1
	1+(1)
мешовити
	1
	0
	0
	2
(3)

	
	по захтеву надзираног субјекта
	2
	0
	0
	0
	0
	0
	0
	0
	2

	Број контролних инспекцијских надзора
	0
	0
	0
	6
	0
	0
	0
	0
	6

	Укупан број записника о извршеним ИН
	2
	0
	0
	6
	2
	0
	0
	1
	11

	Број записника са изреченим мерама
	0
	0
	0
	6
	1
	0
	0
	0
	7

	Укупан број службених белешки
	0
	0
	0
	0
	0
	0
	0
	0
	0

	Укупан број донетих решења
	0
	0
	0
	0
	1
	0
	0
	0
	1

	Укупан број изречених забрана
	0
	0
	0
	0
	1
	0
	0
	0
	0

	Превентивно деловање
	Превентивни инспекцијски надзори
	0
	0
	0
	0
	0
	0
	0
	0
	0

	
	Службене саветодавне посете
	0
	0
	0
	0
	0
	0
	0
	0
	0

	Број поднетих пријава
	Прекршајне пријаве
	0
	0
	0
	0
	0
	0
	0
	0
	0

	
	Пријаве за привредни преступ
	0
	0
	0
	0
	0
	0
	0
	0
	0

	
	Кривичне пријава
	0
	0
	0
	0
	0
	0
	0
	0
	0

	
	ИНСПЕКЦИЈСКИ  НАДЗОРИ  НАД  НЕРЕГИСТРОВАНИМ  СУБЈЕКТИМА (члан 33. ЗОИН-а)

	Број инспекцијских надзора над нерегистро-ваним субјектима 
	0
	0
	0
	0
	0
	0
	0
	0
	0


Легенда:

ОБЛАСТ НАДЗОРА: 

ЗЖС - Инспекцијски надзори у области спровођења Закона о заштити животне средине и прописа донетих на основу овог закона; енергетска лиценца

СТУДИЈА О ПРОЦЕНИ УТИЦАЈА - Инспекцијски надзори у области спровођења Закона о процени утицаја на животну средину и прописа донетих на основу овог закона;

IPPC - Инспекцијски надзори у области спровођења Закона о интегрисаном спречавању и контроли загађивања животне средине и прописа донетих на основу овог закона;

ОТПАД - Инспекцијски надзори у области спровођења Закона о управљању отпадом и прописа донетих на основу овог закона;

ВАЗДУХ - Инспекцијски надзори у области спровођења Закона о заштити ваздуха  и прописа донетих на основу овог закона;
БУКА - Инспекцијски надзори у области спровођења Закона о заштити од буке у животној средини  и прописа донетих на основу овог закона;

НЕЈОН. ЗРАЧЕЊА - Инспекцијски надзори у области спровођења Закона о заштити од нејонизујућих зрачења и прописа донетих на основу овог закона;

ПРИРОДА - Инспекцијски надзори у области спровођења Закона о заштити природе и прописа донетих на основу овог закона;
18. РАДНИ ЦИЉЕВИ И ПРИКАЗ ЊИХОВОГ ИЗВРШАВАЊА

Циљеви инспекције заштите животне средине је пре свега повећање ефективности и транспарентности, као и јачање поверења грађана у локалну самоуправу општине Алибунар.
Постављени радни циљеви ове инспекције су:
1. Спровођење инспекцијског надзора
Спровођење инспекцијског надзора ове инспекције подразмева законито, коректно и тачно вршење инспекцијских надзора са тачним изношењем налаза заснованих на материјалним доказима, једнако и истоветно поступање према свим истоветним надзираним субјектима чиме се стиче поверење надзираних субјеката а и осталих грађана Општине.

Један од показатеља законитог, коректног и тачног вршења инспекцијског надзора је и што овој инспекцији нису упућени приговори на записник, жалбе на наложене мере и жалбе на само поступање.

Инспекцијски надзори су усмерени на оне субјекте који су више ризични а утицањем на поштовање прописа, смањују се ризици по животну средину а тиме и на успостављање дисциплине на територији деловања општине Алибунар.
2. Непосредна примена закона и других прописа

Инспекција има за циљ да контролом надзираних субјеката, кроз утврђене неправилности, налагањем корективних мера, повећа свест о одговорности, те на тај начин омогући или смањи могућност настанка штетних последица.

3. Превентивно деловање инспекције као једно од средстава остварења циља инспекцијског надзора

Све превентивне активности вршене су у циљу подстицања и подржавања законитости и безбедности у пословању и поступању надзираних субјеката.

Превентивно деловање ове инспекције у току 2025.године остварило се кроз следеће предузете активности: обавештавањем јавности, давањем инструкција, појашњења и смерница, упућивања, давањем података по захтевима свих заинтересованих лица и слично.
4. Праћење стања и предлагање мера за унапређење стања на терену на територији општине Алибунар

Праћењем и анализом стања у области извршених надзора, коришћењем информационог система и осталих видова сазнања, анализом поступања и напретка надзираних субјеката, затим евидентирањем нових надзираних субјеката и њихово усмеравање, давало је нова сазнања и информације овој инспекцији за предлагање мера за унапређење стања на терену и јачање свести о одговорности.
5. Стално прилагођавање инспекције новим законским прописима и процедурама 
У циљу законитог поступања, ова инспекција се стално прилагођавала новим законским прописима и процедурама и вршила њихово редовно праћење.
6. Стално усавршавање инспектора и унапређење рада инспекције за заштиту животне средине
Обуке које се организују из области заштите животне средине доприносе позитивном деловању и доприносу квалитета рада, као и проширивању знања и способности.
Обуке су такође један од начина размене искустава и мишљења са инспекторима других општина. 
7. Усклађивање инспекцијског надзора
Инспекција заштите животне средине је у обављању послова из свог делокруга усклађивала своје активности, размењивала податке, предлагала и вршила  заједничке мере и активности од значаја за обављање послова инспекцијског надзора сарађујући са другим инспекцијама ЈЛС, поготову са грађевинском и комуналном инспекцијом а у циљу обухватнијег и делотворнијег инспекцијског надзора. 





            Грађевинско – комунални инспектор и
                                                                     инспектор за заштиту животне средине

     Зорица Миливојев

 Шеф одсека за инспекцијске послове







       Живана Петровић

